stanford-oval/wikipedia huggingface dataset:
שפת אם
אופן השימוש בשפת האם מול שפות אחרות

לרוב, ניתן להגדיר את שפת האם של דובר מן ההיבט הפונקציונלי כשפה שבה הוא מונה (סופר), חושב, חולם ומדבר. לעיתים, ישנה הבחנה בין שפת החשיבה והדיבור לבין שפת הכתיבה. דוגמאות נודעות לכך:
המשורר חיים נחמן ביאליק, שנהנה משליטה מושלמת בכתיבה בעברית, חשב ואף העדיף לדבר ביידיש, כמוהו כחלק גדול מן הסופרים והמשוררים בעברית בתחילת המאה העשרים;
הסופר ולדימיר נבוקוב,, שלט באופן מושלם ברוסית וגם באנגלית, אך שפת האם שלו הייתה כנראה הרוסית.
אפרים קישון, הומוריסטן ישראלי יוצא הונגריה, שהיה כבר בן 25 כאשר פגש לראשונה בשפה העברית, טען באחת ההומורסקות שלו כי הוא מתקשה להאמין כי אפשר לספור בשפה אחרת מלבד הונגרית. קישון כתב גם בספרו "סליחה שניצחנו" על מדינת ישראל: "זוהי הארץ היחידה בעולם שבו האם לומדת את שפת האם מפי הבנים".
שלמה יידוב, זמר יהודי יליד ארגנטינה, שר בשירו המפורסם "חולם בספרדית": "אני חושב ואני כותב בעברית בלי קושי ואוהב לאהוב אותך בעברית בלעדית. זאת שפה נהדרת, לא תהיה לי אחרת, אך בלילה, בלילה אני חולם עוד בספרדית".
רשימת שפות העולם לפי מספר דוברים ברמת שפת אם

להלן רשימת שפות העולם השכיחות, מדורגות לפי מספר דוברים ברמה של שפת אם.
הנתונים הובאו מאתר Ethnologue שמבוסס על מידע מ-"Ethnologue: Languages of the World" בהוצאה של ארגון SIL International. הרשימה מעודכנת למהדורה 22, אשר יצאה בפברואר 2019, אך המספרים לכל שפה בנפרד יכולים להסתמך על נתונים ישנים יותר.
בדירוגי שפות אחרים, השפה סינית והשפה ערבית יכולות להחשב כקבוצת שפות (macrolanguage ISO 639) במקום כשפות בפני עצמן, ויכולות להופיע השפות השכיחות באותה הקבוצה: מנדרינית ו-ערבית מצרית, בהתאם.
פרק זה לוקה בחסר. אנא תרמו לוויקיפדיה ו.  להשלים עמודה "משפחת שפות / ענף" (או להסירהּ).
| דירוג | שפה | מספר דוברים (כשפת אם) | מספר מדינות | משפחת שפות / ענף |
| --- | --- | --- | --- | --- |
| 1 | סינית | 1,311 מיליון | 39 | שפות סיניות / סינו-טיבטיות |
| 2 | ספרדית | 460 מיליון | 31 | איברו-רומאנית / הודו אירופיות |
| 3 | אנגלית | 379 מיליון | 137 | שפות גרמאניות / הודו אירופיות |
| 4 | הינדי | 341 מיליון | 4 | הודו איראניות / הודו אירופיות |
| 5 | ערבית | 319 מיליון | 59 | שפות שמיות / אפרו אסיתייות |
| 6 | בנגלית | 228 מיליון | 4 | הודו אריות / הודו אירופיות |
| 7 | פורטוגזית | 221 מיליון | 15 | איברו-רומאנית / הודו אירופיות |
| 8 | רוסית | 154 מיליון | 19 | שפות סלאביות / הודו אירופיות |
| 9 | יפנית | 128 מיליון | 2 |  |
| 10 | פנג'אבי מערבי | 119 מיליון | 6 | הודו אירופיות |
| 11 | מראטהית | 83.1 מיליון | 1 | הודו אריות / הודו אירופיות |
| 12 | טלוגו | 82 מיליון | 2 | שפות דראווידיות |
| 13 | מלאית | 80.3 מיליון | 20 | שפות אוסטרונזיות |
| 14 | טורקית | 79.4 מיליון | 8 | שפות טורקיות |
| 15 | קוריאנית | 77.3 מיליון | 6 |  |
| 16 | צרפתית | 77.2 מיליון | 54 | גאלו-רומאניות / הודו אירופיות |
| 17 | גרמנית | 76.1 מיליון | 28 | שפות גרמאניות / הודו אירופיות |
| 18 | וייטנאמית | 76 מיליון | 4 | אוסטרו-אסיאתית |
| 19 | טמילית | 75 מיליון | 7 | שפות דראווידיות |
| 20 | אורדו | 68.6 מיליון | 7 | הודו אריות / הודו אירופיות |
| 21 | ג'אווה | 68.3 מיליון | 3 | שפות אוסטרונזיות |
| 22 | איטלקית | 64.8 מיליון | 14 | איטלו-רומאניות / הודו אירופית |
| 23 | פרסית | 61.8 מיליון | 30 | הודו איראניות / הודו אירופיות |
| 24 | גוג'ראטית | 56.4 מיליון | 7 | הודו אריות / הודו אירופיות |
ראו גם

שפה טבעית
אימפריאליזם לשוני
רכישת שפת אם
לינגואה פרנקה
שפת בית
דוברות ילידית בהוראת שפות
הערות שוליים

↑  Hensch, T. K. (2003). Controlling the critical period. Neuroscience research,47(1), 17-22.
| --- | --- |
בקרת זהויות :  NLI: 987007560782505171  BnF: cb180442745 (data)  GND: 4040962-4  LCCN: sh85090170  NDL: 00576908  NKC: ph175772 
שפות השכיחות בעולם
"הספר המשוגע"

| --- | --- |

כריכת הספר
 מידע כללי
 מאת:  חיים גורי
 איורים:  לאונרדו דה וינצ'י
 שפת המקור:  עברית
 סוגה:  רומן היסטורי
 תקופת התרחשות:  שלהי המנדט הבריטי
 הוצאה
 הוצאה:  עם עובד
 תאריך הוצאה:  1971
 מספר עמודים:  232
 מהדורות נוספות
 תאריך מהדורה ראשונה:  1971
"הספר המשוגע" הוא ספר שנכתב על ידי חיים גורי, יצא לאור ב-1971 וזכה להצלחה רבה. בספר מתייחס גורי לשלהי תקופת המנדט הבריטי ומשקף בו את געגועיו לתקופה זו ולחבריו תוך שהוא טווה פסיפס של סיפורים ואנשים בהם נתקל בשנים אלו כשמקום חם במיוחד שמור בספרו לחבריו מתנועות הנוער, הההכשרות המגויסות והפלמ"ח.
רקע

חיים גורי הצטרף לפלמ"ח ב-1941 ופעל בשורותיו עד הקמת המדינה. לאחר הקמת המדינה היה גורי בין הקולות הבולטים שפעלו להנצחת הפלמ"ח במאמריו, שיריו וסיפוריו כש"הספר המשוגע" היה אחד מהם. תחילה פרסם גורי קטעים מהספר בעיתון למרחב ובהמשך יצא הספר לאור.
על הספר

בספר זה יוצר גורי פסיפס של דמויות ואירועים משלהי תקופת המנדט הבריטי כשחלקם קשור לתל אביב וחלקם קשור לתקופת הההכשרה שלו ביגור. גורי מתייחס בספרו לאנשים אמיתיים בהם נתקל באותן שנים כמו שמעון רודי הבריון, אריק מחקה החיות, אמיל אבינרי, יפתח זייד, מנחם שרפמן, אברהם בית הלוי, וילי ברגר, עובד מיכאלי ויצחק שדה אך גם לדמויות בדיוניות כמו יסמין הקטנה מא-זיב אצלה מחפש המחבר מזור לכאבי חבריו או יעקב נחמני השומר (בן דמותו של יצחק חנקין) המספר על פגישתו בכלא עם רוצחו של חיים ארלוזורוב. כמו כן מזכיר גורי בספר אירועים ומקומות אמיתיים כמו רצח ארלוזורוב, ההפגנות נגד גירוש מעפילים, ליל הגשרים ועוד.
בין כל הדמויות המופיעות בספר צצות ועולות שוב ושוב שתי דמויוית שהיו חברות ילדות של גורי ומושא הערצתו ומשמשות כגיבורות הספר: חמדור ובריניקי המייצגות, כל אחת בדרכה, דור שלם:
חמדור, כמו גורי, היה חבר בתנועת מחנות העולים, הלך להכשרה בקיבוץ, התנדב לצבא הבריטי בתקופת מלחמת העולם השנייה ושירת באלכסנדריה שבמצרים והתגייס לפלמ"ח לאחר המלחמה.
לעומת דמותו של חמדור הלוחמני והמקושר להוויה המקומית עומדת דמותה בריניקי (עליה נרמז שהיא אהובתו של חמדור). לאורך כל הספר פורש גורי בפני הקורא דמות רוחנית עם נטייה אמנותית ומדבר עליה בהערצה ואף קורא לה "בריניקי המלכה". המחבר, המאוהב בה בסתר, לא זוכה לפגוש בה לאורך כל הספר כשלכל מקום אליו הוא מגיע מסתבר לו שזמן קצר לפני כן היא עזבה והוא נאלץ לשמוע על עלילותיה דרך אנשים אחרים. בריניקי אומנם התנדבה לשירות בצבא הבריטי אך בסופו של דבר עזבה את הארץ ועברה לגור בלונדון.
הספר מסתיים במותו של חמדור במהלך פיצוץ גשר א-זיב כשחזר לגשר להפעיל את חומר הנפץ ובקינה שנושא גורי לתקופת הפלמ"ח ולחבריו:
היו לי חברים טובים שאהבו לחיות
אך לא תמיד ידעו כיצד
לאלה היה זמן ללמוד
ואלה לא הספיקו כמעט...

היו לי חברים שלא ידעו
שהתביישו או לא העֵזו או לא הספיקו
ונשארו בחוץ וזרי-פרחים בידיהם,
פרחים שהוצאו אט-אט מידם הנפתחת
והונחו על פניהם...

וכן היו לי חברים חרשים.
כאשר ביקשו מתנדב אחד
באו עשרה, כי לא שמעו היטב
וכאשר אמרו להם לשוב
נשארו ליד אוהל-המטה, כמו אוריה...

והיו לי חברים אלכימאים,
שהצליחו להפוך מים ליין
ודרך לזמר
ועייפות לברזל
ונעורים לפצע פתוח,
היו לי חברים משוגעים,
אנשי רוח.
.
הדמויות מאחורי גיבורי הספר

לדבריו של גורי, לאחר הוצאת הספר, דמותו של חמדור מבוססת על לוחם הפלמ"ח חיים בן-דור, חבר קיבוץ יגור, שנהרג ב-1948 בפעולה נגד הכפר בלד א-שייח'.
אין אישור חד משמעי של גורי בנוגע לאישה ששימשה מודל לדמותה של ברניקי אולם בכתבה שפורסמה נטען שהייתה זו נועה אשכול (בתו של לוי אשכול) שהייתה ידידתו של חיים בן-דור. גורי הוציא הודעה מסתייגת והבהיר שעל אף קווי הדמיון בין הדמויות אין להתייחס לספר כתימוכין לאוטוביוגרפיה של אשכול.
הערות שוליים

↑  חיים גורי - "הספר המשוגע" - המהדורה הראשונה בת 22,500 ספרים אזלה, דבר, 7 במאי 1972
↑  חיים גורי, החולי, הלילה והים, למרחב, 9 בינואר 1970
↑  חיים גורי, צעקת האלמונית ותופיק העיוור, למרחב, 13 במרץ 1970
↑  שירו של שלמה ארצי, "יסמין הקטנה", באתר "שירונט"
↑  בספרו בוחר גורי לספר עלילה השונה מהאירועים שהביאו לפיצוץ גשר א-זיב
↑  שרה ליבוביץ-דר, הוד מלכותה, חדשות, 24 בינואר 1992, המשך
↑  חיים גורי, זו לא ביוגרפיה, זו ספרות, חדשות, 31 בינואר 1992
1899 בארצות הברית

| 0 | 1 | 2 | 3 |
| --- | --- | --- | --- |
| «««  1898   1897  1896 |  דגל ארצות הברית | 1899  בארצות הברית |  »»»  1900   1901   1902 |
כל ערכי השנים בארצות הברית • אירועים בולטים בעולם ב-1899 פורטל ארצות הברית • לוח שנה של שנת 1899
1899 בארצות הברית הייתה השנה בה חגגה ארצות הברית 123 שנה מיום היווסדה.
הנהגה

הנשיא: ויליאם מקינלי (המפלגה הרפובליקנית)
סגן הנשיא: גארט הוברט (המפלגה הרפובליקנית) עד 21 בנובמבר, התפקיד לא היה מאויש החל מ-21 בנובמבר
אירועים בולטים

פרק זה לוקה בחסר. אנא תרמו לוויקיפדיה ו.
4 בפברואר – מלחמת ארצות הברית–הפיליפינים פורצת במנילה.
6 בפברואר – הסנאט מאשר את הסכם השלום בין ספרד לארצות הברית
12 ביוני – טורנדו הורס לחלוטין את העיר ניו ריצ'מונד שבויסקונסין. באירוע נהרגים 117 אנשים ונפצעים מעל ל-200 אנשים.
נולדו

17 בינואר – אל קפונה, גנגסטר אמריקאי (נפטר ב-1947)
29 באפריל – דיוק אלינגטון, מוזיקאי ג'אז אמריקאי (נפטר ב-1974)
10 במאי – פרד אסטר, שחקן קולנוע ורקדן אמריקאי (נפטר ב-1987)
12 ביוני – פריץ אלברט ליפמן, ביוכימאי אמריקאי, חתן פרס נובל לפיזיולוגיה ורפואה (נפטר ב-1986)
17 ביולי – ג'יימס קאגני, שחקן קולנוע אמריקני (נפטר ב-1986)
21 ביולי – ארנסט המינגוויי, סופר אמריקאי וחתן פרס נובל לספרות 1954 (התאבד 1961)
25 בדצמבר – המפרי בוגרט, שחקן אמריקאי (נפטר ב-1957)
נפטרו

פרק זה לוקה בחסר. אנא תרמו לוויקיפדיה ו.
21 בנובמבר – גארט הוברט, סגן הנשיא ה-24 של ארצות הברית (נולד ב-1844)
תל ראש

| --- | --- |
אין תמונה חופשית
 מיקום
 מדינה:  ישראל 
 קואורדינטות:  33°02′29″N 35°19′58″E﻿ / ﻿33.041278°N 35.33275°E﻿ / 33.041278; 35.33275
  (למפת הגליל המערבי מוגדלת) תל ראש(למפת הגליל המערבי רגילה) תל ראש(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל ראש(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל ראש
 
תל ראש, המכונה בערבית ח'רבת תל א-רווישה הוא אתר ארכאולוגי הנמצא בגליל העליון שבצפון ישראל. סקרים באתר הראו שהוא היה מיושב כמעט בכל תקופה ארכאולוגית והיסטורית מתקופת הברונזה הקדומה ועד לתקופה העות'מאנית, במשך כ-5,000 שנה. בתקופת הברזל ב' המקבילה לממלכת ישראל ופניקיה, היה האתר מרכז אזורי. האתר זוהה עם "בית שמש", המוזכרת בתנ"ך כיישוב בנחלת שבט נפתלי (אין להתבלבל עם בית שמש ביהודה). במקום נערכה חפירה ומחקר חדש הציע לזהות את האתר עם יישוב אחר המכונה בטקסטים המקראיים "רחוב", שבנחלת שבט אשר. חוקרים גם זיהו את האתר עם יישוב בשם "רויס" המוזכר בטקסטים צלבניים. כיום האתר ממוקם דרומית לגבול לבנון-ישראל ומצפון למושב אלקוש.
האתר

האתר הוא תל ששטחו 25 דונם הממוקם על ראש גבעה. החפירה העלתה כי בתקופות מסוימות, היישוב באתר התרחב מעבר לתל למדרונותיו. האתר ממוקם בין הגליל המערבי, המאופיין בגבעות מתונות המשופעות לכיוון חוף הים התיכון במזרח, ורכס הר מירון ממזרח. האזורים ממערב מתאימים לחקלאות. מקור מים זמין נמצא בעין אלקוש, כ-500 מטר דרומית לאתר. מתחת לאתר נמצא תוואי דרך עתיק המחבר את העיר עכו עם טבנין. מאפיינים אלה אפשרו לאתר להיות יישוב מרכזי לאורך ההיסטוריה.
מחקר

האתר נחקר בסוף המאה ה-19 על ידי החוקרים האירופאים ויקטור גרן ועל ידי קלוד קונדר והוריישו קיצ'נר מהקרן לחקר ארץ ישראל. מאחר שלאתר לא הייתה גישה מסודרת עד שנות ה-40, התעלמו ממנו החוקרים עד שרות עמירן ויוחנן אהרוני סקרו את האתר בין 1948 ל-1953, הודות לדרכים חדשות שנסללו. ההערכה לפני הייתה כי האזור היה מיושב בדלילות בגלל השטח הקשה ובגלל ההיעדר במקורות היסטוריים קדומים, אך הסקרים של עמירם ואהרוני חשפו את ההתיישבות הארוכה באתר ואת הפוטנציאל הארכאולוגי שלו. חפירה באתר תוכננה על ידי עמירם בשנת 1952 אך מעולם לא נערכה. האתר נחפר בשנת 2017 ובשנת 2018 על ידי מכללת כנרת בשיתוף האוניברסיטה הפתוחה בישראל. נפתחו ארבעה שטחים, שניים בראש התל ושניים במורדותיו. החפירה הניבה מכלולי חרס מתקופות רבות ושונות, שרידי אדריכלות, כלים חקלאיים ועוד.
ד"ר חיה כץ, שעמדה בראש החפירה, ויגאל לוין, כתבו במאמר שפורסם ב-2020 כי תל ראש הוא המועמד הסביר ביותר ל"רחוב", המוזכרת בספר יהושע, פרק י"ט, פסוק כ"ח, בין עברון, חמון וקנה, שבנחת שבט אשר.
ראו גם

תל קדש
לקריאה נוספת

Hayah Katz & Yigal Levin (2020). "Tel Rosh: The forgotten Rehob in the Upper Galilee". Palestine Exploration Quarterly.
הערות שוליים

1 2  Katz and Levin, 2020, pp. 1–2
↑  Guérin, Victor (1868). Description Géographique Historique et Archéologique de la Palestine (בצרפתית). Vol. 7: Galilée, pt. 1. Paris: L'Imprimerie Nationale.
↑  Conder, C.R.; Kitchener, H.H. (1882). The Survey of Western Palestine: Memoirs of the Topography, Orography, Hydrography, and Archaeology. Vol. 1. London: Committee of the Palestine Exploration Fund. (p. 245)
↑  Katz and Levin, 2020, pp. 2–4
↑  Katz and Levin, 2020, pp. 12–13
| --- | --- |
בקרת זהויות :  NLI: 987009864985205171
Apple Developer

| --- | --- |

 סוג:  אתר לפיתוח תוכנה
 בעלות:  אפל
 הרשמה:  לא חובה
 developer.apple.com
 
Apple Developer (בעברית: מפתח אפל; לשעבר Apple Developer Connection) הוא האתר של חברת אפל לכלים לפיתוח תוכנה, ממשקי תכנות יישומים (API) ומשאבים טכניים. הוא מכיל משאבים שיעזרו למפתחי תוכנה לכתוב תוכנה לפלטפורמות macOS, iOS, iPadOS, watchOS ו-tvOS.
היישומים נוצרים ב-Xcode, או לפעמים בעזרת תוכניות צד שלישי נתמכות אחרות. לאחר מכן ניתן להגיש את היישומים ל- App Store Connect (לשעבר iTunes Connect), אתר אחר של אפל לאישור צוות הבדיקה הפנימי. לאחר אישורם, ניתן להפיץ אותם בפומבי דרך חנויות האפליקציות המתאימות, כלומר חנות אפליקציות (iOS) לאפליקציות iOS ו-iPadOS, חנות אפליקציות iMessage ליישומי הודעות ואפליקציות חבילת מדבקות, App Store (tvOS) לאפליקציות Apple TV, חנות אפליקציות watchOS עבור אפליקציות Apple Watch עם watchOS 6 ואילך, ובאמצעות App Store (iOS) עבור גרסאות קודמות של watchOS. אפליקציות macOS הן חריגה בולטת לכך, מכיוון שניתן להפיץ אותן באופן דומה דרך Mac App Store של אפל או באופן עצמאי באינטרנט.
בתחילת יולי 2023, אפל סיימה את בניית מרכז המפתחים שלה בקופרטינו, קליפורניה. במהלך אירועים מיוחדים, מפתחים יכולים לבקר במרכז למפגשים אחד על אחד עם עובדי אפל, הדגמות של תוכנות עתידיות ועוד.
דליפות תוכנה

היו כמה דליפות של תוכנות אפל סודיות דרך תוכנת הטרום-שחרור, והבולטת ביותר היא Mac OS X 10.4 Tiger, שבעקבותיה אפל תבעה שלושה גברים שלכאורה השיגו עותקים מקדימים של הבילדים (builds) הטרום-שחרוריים של Mac OS X 10.4 מהאתר והדליפו אותה לביטורנט.
OS X Lion, OS X Mountain Lion ו-OS X Mavericks הודלפו מספר פעמים גם כן. עם זאת, כדי להילחם בבעיה זו התקינה אפל מערכת התראה בבילדים של התצוגה המקדימה, המתריעה אם הועלתה התצוגה המקדימה על ידי בודק למערכת ביטורנט.[דרוש מקור]
ניסיונות פריצה

ב-18 ביולי 2013 פורץ ניסה לגשת למידע אישי רגיש על שרתי המפתחים של אפל. המידע היה מוצפן, אך אפל לא יכולה להבטיח שאי אפשר היה לגשת למידע כלשהו על מפתחים. אתר המפתחים הורד ל"תחזוקה" באותו יום חמישי, ונאמר כי הוא עובר תחזוקה עד יום ראשון, אז פרסמה אפל הודעה באתר בה הודיעה למשתמשים על ניסיון הפריצה. הם הצהירו כי הם יבנו מחדש את השרתים שלהם ואת מערכת המפתחים כדי למנוע זאת בעתיד.
הערות שוליים

↑  Apple, Inc. (2020). App Store - Apple Developer. Retrieved on 2020-05-12.
↑  Apple Events, Apple (באנגלית אמריקאית)
↑  Fried, Ina (2004-12-21). "Apple sues over loose Tiger". CNET News.com.
↑  Apple Developer website (2013).
↑  News article from hack (2013).
1899 ברוסיה

| 0 | 1 | 2 | 3 |
| --- | --- | --- | --- |
| «««  1898   1897  1896 |  דגל רוסיה | 1899  ברוסיה |  »»»  1900   1901   1902 |
כל ערכי השנים ברוסיה • אירועים בולטים בעולם ב-1899 פורטל רוסיה • לוח שנה של שנת 1899
שנת 1899 ברוסיה היא השנה ה-178 להקמת האימפריה הרוסית והשנה ה-286 לשלטונה של שושלת רומנוב.
מנהיגים

מונרך - ניקולאי השני
אירועים

8 בפברואר - תחילת שביתת סטודנטים המונית: אוניברסיטת סנקט פטרבורג הייתה אמורה לחגוג 80 שנה להיווסדה. כבר ב-4 בפברואר פורסמה הודעה שנחתמה על ידי הרקטור ובו הוזהרו סטודנטים מאחריות להפרעת שלום הציבור לאחר פעולת יום השנה, זאת לאחר שביתות מינוריות בשנים קודמות. נימת ההודעה נראתה פוגעת בקרב הסטודנטים, ובכינוס ב-6 בפברואר הם החליטו להכשיל את הרקטור ולהפריע לטקס. כאשר החל הרקטור את נאומו, נשמעה שריקה, רעש, קפיצה, שנמשכה כרבע שעה, עד שהרקטור נאלץ לעזוב את המקום.
14 בפברואר - אליפות רוסיה בהחלקה מהירה נערכה במוסקבה, האליפות ה-11 במספר.
19 בפברואר - הוקם המכון הפוליטכני הפטרבורגי על שם פיוטר הגדול. לימים האוניברסיטה הפוליטכנית של סנקט פטרבורג.
1 במאי - שביתת פועלים המונית במפעל בריגה, בשל דרישתם להגדיל את שכרם.
2—19 בספטמבר - טורניר השחמט הכל-רוסי, היה הטורניר הראשון מסוגו. אורגן על ידי חוג השחמט המוסקבאי ונטלו בו חלק 14 משתתפים משבעה ערים: 5 ממוסקבה, 5 מפטרבורג ומשתתף אחד מכל אחת מהערים הבאות: חרקוב, קוסטרומה, רוסטוב על הדון, פיאטיגורסק ונובוחופיורסק.
21 באוקטובר - הוקם המכון המזרחי בולדיווסטוק כמוסד להשכלה גבוהה, בהמשך הפך לאוניברסיטה הפדרלית של המזרח הרחוק.
6 בנובמבר - הוקם מוזיאון האמנות של אודסה. אוסף המוזיאון החל בציורים שנתרמו למוזיאון על ידי האקדמיה לאמנויות של פטרבורג.
19 בדצמבר - רעידת אדמה באחלקאל שבחבל טיפליס, בגאורגיה של ימינו. הרעידה גרמה למותם של 247 אנשים והפכת לאחת מרעידות האדמה הגדולות בתולדות גאורגיה.
ללא תאריך

הוקם "חוג חובבי הספורט של יקטרינהוף" בחסות מפעל פוטילוב. לימים הפך למועדון קירובץ-אדמירלטייץ.
נפטרו

ורווארה רודנבה, רופאה (נולדה בשנת 1844)
1922 בארץ ישראל

| 0 | 1 | 2 | 3 |
| --- | --- | --- | --- |
| «««   1921  1920 1919 | 1922  בארץ ישראל |  »»»  1923   1924   1925 |  |
 כל ערכי השנים בארץ ישראל  כרונולוגיה של אזור ארץ ישראל  אירועים בולטים בעולם ב-1922 פורטל היישוב • לוח שנה של שנת 1922
להלן אירועים בולטים שהתרחשו במהלך שנת 1922 בארץ ישראל תחת שלטון המנדט הבריטי.
הנהגה

שלטון המנדט
הנציב העליון - סר הרברט לואי סמואל
הנהגת היישוב
פרק זה לוקה בחסר. אנא תרמו לוויקיפדיה ו.
אירועים בולטים

פרק זה לוקה בחסר. אנא תרמו לוויקיפדיה ו.
24 ביולי – חבר הלאומים מאשר באופן רשמי את המנדט הבריטי
11 בספטמבר – תחילת המנדט הבריטי בארץ ישראל
אירועים בולטים > התיישבות

2 באפריל – נוסד היישוב החקלאי רעננה
2 באפריל – נוסד היישוב החקלאי גבעתיים
4 בנובמבר – נוסד קיבוץ בית אלפא.
6 ביולי – נוסדה גבעת שמואל
נולדו

פרק זה לוקה בחסר. אנא תרמו לוויקיפדיה ו.
28 בינואר – אמיל חביבי, סופר, חבר הכנסת מטעם מק"י ופעיל ציבור (נפטר ב-1996)
24 בפברואר – פנינה זלצמן, פסנתרנית ישראלית (נפטרה ב-2006)
1 במרץ – יצחק רבין, ראש הממשלה החמישי של ישראל (נפטר ב-1995)
27 באפריל – מרטין גריי, סופר יהודי ניצול שואה (נפטר ב- 2016)
11 במאי – תופיק טובי, פוליטיקאי ישראלי (נפטר ב-2011)
21 במאי – משה עמאר, חבר הכנסת התשיעית מטעם המערך (נפטר ב-2015)
8 באוגוסט – פולדי שצמן, מלחין ומנהל מוזיקלי ישראלי (נפטר ב- 1994)
נפטרו

פרק זה לוקה בחסר. אנא תרמו לוויקיפדיה ו.
(קטגוריה:ארץ-ישראלים שנפטרו ב-1922)
22 בפברואר – אהרן דוד גורדון, חלוץ ופועל חקלאי, הוגה ומורה-דרך (נולד ב- 1856)
16 בדצמבר – אליעזר בן-יהודה, עיתונאי ומחיה השפה העברית (נולד ב-1858)
הנציב העליון הרברט סמואל מאזין לקריאת הכרזת המנדט הבריטי בארץ ישראל, 1922
אליעזר בן-יהודה
20 (מספר)

| --- | --- |
 כתיב עשרוני:  20
 במילים:  עשרים
 מספר סודר:  העשרים
 גימטריה:  כ'
 גורמים ראשוניים:   2^{2}\cdot 5
 כתיב רומי:   \ XX
 כתיב בינארי:  10100
 כתיב הקסדצימלי:  14
20 (במילים: עשרים) הוא המספר הטבעי הבא אחרי 19 ולפני 21.
שלט בית מספר 20 ברחוב בירושלים
במתמטיקה

20 הוא המספר השופע הקטן ביותר שאינו כפולה של 3.
במהלך ההיסטוריה היו מקומות בהם התפתחה ספירה על בסיס 20, דהיינו בסיס ויגסימלי.
במדע

20 הוא המספר האטומי של סידן.
ישנן 20 חומצות אמינו המצויות בכל תא חי ומשמשות כאבני הבניין של החלבונים. מלבדן קיימות עוד חומצות אמינו רבות, אך אלה נדירות ביותר וכל אחת מהן מצויה ביצורים חיים בודדים ובמצבים מיוחדים. ישנן גם חומצות אמינו אחרות שאינן נדירות אך אינן משמשות לבניית חלבונים.
למרבית חולייתני היבשה יש ארבע גפיים שבקצה כל אחת מהן חמש אצבעות; סך הכול 20 אצבעות.
לילדים בגיל 4 יש עשרים שיני חלב.
בתחומים אחרים

בגימטריה מייצגת האות כ את המספר 20.
בספרות יווניות האות קפא שקולה כנגד המספר 20.
במהלך הראשון בלבד, במשחק השחמט, לכל שחקן יש 20 צעדים אפשריים לבחירה.
זה הסוד שלי או ארבע דקות ועשרים שאלות הוא משחק חברה מילולי פופולרי.
מכל מצב חוקי של קובייה הונגרית ניתן להגיע בלכל היותר 20 מהלכים למצב הפתור, ויש מצבים הדורשים 20 מהלכים בדיוק.
כביש 20 הוא שמם הרשמי של נתיבי איילון.
נתיבי איילון נקראים באופן רשמי כביש 20
תל רחוב

ערך זה עוסק בעיר עתיקה בעמק בית שאן. אם התכוונתם לעיר מקראית בנחלת שבט אשר, ראו .
| --- | --- |

 מידות
 שטח:  100 דונם
 מיקום
 מדינה:  ישראל 
 מיקום:  עמק בית שאן
 קואורדינטות:  32°27′26″N 35°29′54″E﻿ / ﻿32.457125°N 35.498241666667°E﻿ / 32.457125; 35.498241666667
  (למפת עמק בית שאן מוגדלת) תל רחוב(למפת עמק בית שאן רגילה) תל רחוב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל רחוב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל רחוב
 
הסורג מאבן שיש, עם תבליט מנורת שבעת הקנים, שנמצא בבית הכנסת ביישוב העתיק רחוב, מוצב כיום בסמוך לרפליקת הפסיפס (צולם ב־1975)
תל רחוב (תל א־צארם) הוא אתר ארכאולוגי בעמק בית שאן, כ־5 ק"מ מדרום לתל בית שאן מהתקופה הכנענית והתקופה הישראלית. שטח התל כ־100 דונם והוא הגדול באזורו ואחד הגדולים בארץ ישראל.
היסטוריה וממצאים

| --- | --- |
 :  ראו גם – תעשיית ייצור הדבש בתל רחוב
זיהוי התל עם רחוב הקדומה נעשה בתחילת המאה ה־20 על ידי פליקס־מארי אבל. בראשית שנות ה־50 התקיימה חפירה ארכאולוגית במקום. בין הממצאים היו שלושה כבשנים, ששימשו כנראה לייצור כלי חרס.
ב־1973 נתגלתה במקום כתובת רחוב על רצפת פסיפס של מבנה שמשערים שהיה בית כנסת. הכתובת מתוארכת לסוף התקופה הביזנטית, ועניינה הסוגיה ההלכתית במשנה ובתלמוד על הכללתה, או החרגתה, של בית שאן ב"תחום עולי בבל", בתקופה שבין שיבת ציון לבין לסיום תקופת בית שני, לעניין מצוות התלויות בארץ. בנוסף, נתגלו בתל שלוש כתובות בעברית המתוארכות למאות ה־10 וה־9 לפנה"ס ועליהן השם "נמש", המזכיר את שם משפחת יהוא, "נמשי" ו"אלישע", כשמו של הנביא.
היישוב בתל עצמו חדל להתקיים עד התקופה הערבית הקדומה, עת קם על פסגתו כפר ששרד עד לשלהי ימי הביניים.
על שם היישוב הקדום הוקם המושב רחוב ב־1951.
העיר רחוב נזכרת גם במספר כתובות מצריות. היא הייתה עיר חשובה בתקופת הברזל, במאות ה־10 וה־9 לפנה"ס, ימי ראשית המלוכה בישראל. לאותה תקופה מתוארכות עשר כתובות על קנקנים, שנתגלו בתל, מהן שלוש בעברית.
החפירות במקום החלו ב־1997, תחת פיקוח הארכאולוג עמיחי מזר מן האוניברסיטה העברית. היישוב היה קיים כנראה מאז תקופת הברונזה המוקדמת, כנראה כיישוב כנעני. החפירות העלו גם ממצא המעיד על קשר מסחרי־תרבותי עם קפריסין, וממצאים נוספים כמשקולות, נול, וחרסים דו־גוניים, המעידים על קשרים דומים גם עם הפלשתים. העיר הייתה בירת עיר־מדינה כנענית בתקופת הברונזה המאוחרת, מן המאה ה־16 עד המאה ה–13 לפנה"ס. העיר מוזכרת גם במכתבי תענך, במכתב מס' 2. בחפירות בבית שאן הקדומה נמצאה אסטלה המתארת מרד של ערים באזור עמק בית שאן נגד שלטון פרעה סתי הראשון. האסטלה מציינת כי רחוב לא הצטרפה למרד. ממצא חשוב נוסף היה תנור אפייה שהשתמר מתקופת הברונזה המאוחרת עד המאה ה־8 לפנה"ס. התנור השתמר בשלמות ואיפשר לחוקרים לאמת את ההשערות בנוגע לצורתו ומידותיו של התנור, וכן לערוך בדיקות שרידנות מחלקיו הפנימיים.
ממצאים מן המאה ה־10 לפנה"ס (תקופת הברזל II-א) מלמדים כי העיר קיימה יחסי מסחר עם הפיניקים. כתובת מכיבושי שישק הראשון (925 לפנה"ס) מעידה כי המצרים כבשו את העיר. בתל עצמו נמצאה שכבת חורבן, אך לא ברור אם יש לייחסה לשישק, או שמא כיבושו לא הביא לחורבן העיר. ממצאים מהמאה ה־10 או ה־9 לפנה"ס, המעידים על דבוראות, הם המוקדמים ביותר במזרח התיכון והיחידים המכילים כוורות (כ־30 במספר נמצאו, וניכר כי היו קיימות עוד כמה עשרות). מתקופות מאוחרות יותר נמצאו קברים, שנראה כי שייכים לפקידים או קציני צבא של האימפריה האשורית שכבשה את העיר במסגרת כיבושיה ב־732 לפנה"ס. העיר הכנענית נחרבה ולא נבנתה מחדש.
על צדו הצפוני של התל התקיים כפר בתקופת ימי הביניים.
העיירה היהודית

בשדות קיבוץ עין הנציב, כ־800 מטרים בערך מצפון־מערב לתל רחוב, נתגלו ממצאים מן התקופה הביזנטית, ובהם מבנה המשוער כבית כנסת שהקמתו מתוארכת לתחילת המאה ה־4 לספירה. האתר נחשף במסגרת חפירות שנערכו בין 1974–1979, בהן נתגלה מטמון ובו אוסף אבני בניה, סורג עם מנורת שבעת הקנים, רצפות פסיפס, ציורים וכן שמונה כתובות על טיח אומנות המבנה ועל קירותיו.
גודלו של המבנה 18 מטר על 24 מטר; המתחם כולו היה מרוצף בפסיפס. אובחנו שלוש שכבות של רצפות ונראה שהמבנה שוקם מחדש פעמיים. רוב המבנה שימש כאולם תפילה והיו בו שני טורי עמודים עשויי בזלת. סמוך לקיר הדרומי, לכיוון ירושלים, עמדה בימה גדולה ומשני עבריה חדרים. מצפון לבית התפילה נמצא אולם מבוא ("נרתכס"), אשר התווסף למבנה המקורי בשלב מאוחר. לחדר המבוא הייתה כניסה יחידה, וממנו עברו אל אולם התפילה דרך שלוש כניסות. ברצפת הפסיפס של אולם הכניסה נקבעה הכתובת.
העיירה היהודית > כתובת רחוב

כתובת רחוב היא כתובת הלכתית ארוכה, מיוחדת במינה, שנמצאה ברצפת הפסיפס, באולם המבוא של המבנה המשוער כבית הכנסת.
הכתובת כוללת 365 מילים (כמנין ימות שנת החמה) המחולקות לשמונה סעיפים, ערוכים ב־29 שורות, ובהם ברייתא תנאית המופיעה בנוסחים שונים גם בתלמוד הירושלמי (מסכת שביעית,  פרק ו', הלכה א'), בתוספתא (מסכת שביעית פרק ד') ובספרי (סוף פרשת עקב), ומתארת את תחום עולי בבל לעניין המצוות התלויות בארץ. זאת היא הכתובת הארוכה ביותר שנמצאה בארץ.